“ศรีสุวรรณ” จ่อร้อง ป.ป.ช.สอบจริยธรรมร้ายแรง “ช่อ พรรณิการ์” ปมด่า “รัฐธรรมนูญ เฮงซวย”
"ศรีสุวรรณ" จ่อร้อง ป.ป.ช.สอบจริยธรรมร้ายแรง "ช่อ พรรณิการ์" ปมด่า "รัฐธรรมนูญ เฮงซวย"
"ศรีสุวรรณ" จ่อร้อง ป.ป.ช.สอบจริยธรรมร้ายแรง "ช่อ พรรณิการ์" ปมด่า "รัฐธรรมนูญ เฮงซวย"
19 ก.ย. 2562

นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย เปิดเผยว่า สมาคมฯ จะนำความไปร้องเรียนต่อสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ในช่วงเช้าวันที่ 20 ก.ย.เพื่อให้ไต่สวนและตรวจสอบการกระทำของน.ส.พรรณิการ์ วาณิช โฆษกพรรคอนาคตใหม่ว่าเป็นการฝ่าฝืนมาตรฐานทางจริยธรรมอย่างร้ายแรงหรือไม่ กรณีเอ่ยปากวลี “รัฐธรรมนูญ เฮงซวย” บนเวที “รัฐธรรมนูญนี้เพื่อใคร? รัฐธรรมนูญใหม่เพื่อคนไทยทุกคน”เมื่อวันที่ 15 ก.ย.62 ที่ จ.มหาสารคาม
โดยการที่ น.ส.พรรณิการ์กล่าวถ้อยคำที่ว่า “เพราะรัฐธรรมนูญนี้เฮงซวยทุกมาตรา”อาจถือได้ว่าเป็นการฝ่าฝืนจริยธรรมอย่างร้ายแรงที่กำหนดข้อห้ามไว้ตามมาตรฐานทางจริยธรรม 2561 ข้อ 5 และข้อ 6 ที่ระบุไว้ว่า ส.ส. ต้องยึดมั่นและธำรงไว้ซึ่งการปกครองระบอบประชาธิปไตยอันมีพระมหากษัตริย์ทรงเป็นประมุขตามรัฐธรรมนูญแห่งราชอาณาจักรไทย และต้องพิทักษ์รักษาไว้ซึ่งสถาบันพระมหากษัตริย์ เอกราช อธิปไตย บูรณภาพแห่งอาณาเขตและเขตที่ประเทศไทยมีสิทธิอธิปไตย เกียรติภูมิและผลประโยชน์ของชาติ ความมั่นคงของรัฐ และความสงบเรียบร้อยของประชาชน และหรือไม่แสดงความคิดเห็น หรือให้ข้อมูลต่อสื่อสาธารณะ หรือสาธารณชนอันอาจก่อให้เกิดความเสียหายหรือเสียความเป็นธรรมแก่การปฏิบัติหน้าที่ รวมทั้งการไม่กระทำการใดที่ก่อให้เกิดความเสื่อมเสียต่อเกียรติศักดิ์ของการดำรงตำแหน่ง เป็นต้น
 
 